title: Cofradía de la Exaltación de la Santa Cruz
text: A Cofradía de la Exaltación de la Santa Cruz (en aragonés Cofadría de l'Aponderazión d'a Santa Cruz) ye una cofadría d'a Semana Santa zaragozana.
  
  Historia
  
  Fue establita en 1987 por un grupo de 20 cofadres que pararon cuenta que en a procesión d'a Semana Santa de Zaragoza mancaba un paso que si que existiba en procesions d'atras ciudatz, un paso que representara l'inte en que se puyaba a Chesús con a Cruz. En o mesmo anyo en que s'establió a cofadría tamién se creyó a suya sección de tambors.
  
  A primera vegata que salió ista cofadría a las carreras estió en l'anyo 1988, en ista procesión levoron o Cristo muerto propiedat d'a parroquia de Santa Gema que ye a suya seu.
  
  En l'anyo 1991 procesionoron con o Cristo de Santa Monica que heba sobrevivito a los setios de Zaragoza. Ya en 1993 s'adquiere o paso tetular d'a cofadría que se remata con tres nuevas feguras en 1998, salindo ya rematato por primera vegata en a procesión de 1999.
  
  Pasos
  
  Elevación de la Cruz: Obra de Ricardo Flecha (1993) representa l'inte en que se puyaba a Chesús con a Cruz. Bi ha atras tres feguras en a scena, antimás de Chesús, que representan as tres edatz: un viello, un chóven y un nino.
  Paso Insignia: Tamién obra de l'autor d'o paso prencipal, Ricardo Flecha (1999). Iste paso, que ye levato a huembros por dieciseis chirmans ye una gran cruz de fusta. Os adornos d'a cruz son d'un antigo paso de Zamora, obra de Mariano Benlliure.
  
  Uniforme y emblema
  O suyo habito ye una tunica blanca con una francha negra y un centurón negro que forman una cruz. Caperucho y guantes negros. Tercerol negro los chirmans portaestandartes y zetrers.
  
  O emblema ye a Santa Cruz con as cuerdas que s'emplegoron ta puyar a Cruz.
  
  Exaltacion